വിശിഷ്ട സേവാമെഡല് നേടിയ ജവാന്മാരെ ആദരിച്ചു പോത്തന്കോട്: സ്വാതന്ത്ര്യ ദിനത്തോടനുബന്ധിച്ച് തിരുവനന്തപുരം പള്ളിപ്പുറം സി.ആര്.പി.എഫ് ഗ്രൂപ്പ് സെന്ററില് വിശിഷ്ട സേവാമെഡല് നേടിയ ജവാന്മാരെ ആദരിച്ചു. ഇന്നലെ രാവിലെ 7ന് പള്ളിപ്പുറം ക്യാമ്ബ് ഡി.ഐ.ജി എസ്. രാധാകൃഷ്ണന് നായര് ദേശീയ പതാക ഉയര്ത്തിയതോടെ ചടങ്ങുകള്ക്ക് തുടക്കമായി. പതാക ഉയര്ത്തല് കഴിഞ്ഞയുടന് സേനാംഗങ്ങള്ക്ക് ഡി.ഐ.ജി സ്വാതന്ത്ര്യദിന സന്ദേശം നല്കി. തുടര്ന്ന് രാജ്യത്തിനായി മികച്ച സേവനം നടത്തിയ സേനാംഗങ്ങളെ പൊന്നാട അണിയിച്ചു. ഉത്കൃഷ്ട സേവാ മെഡല് നേടിയ അസിസ്റ്റന്റ് കമന്ഡാന്റ് വി.കെ. പ്രദീപ്, എസ്. ശ്രീജിത്ത് എന്നിവര് ഉള്പ്പെടെ എട്ടുപേരെ ചടങ്ങില് ആദരിച്ചു. 18 വര്ഷത്തെ സ്തുത്യര്ഹമായ സേവനമാണ് ഇരുവരെയും നേട്ടത്തിന് അര്ഹരാക്കിയത്. എസ്.ഐ പ്രദീപ് കുമാര്, എ.എസ്.ഐ മുരുകന് എന്നിരുള്പ്പെടെ ഉള്പ്പെടെ എട്ടുപേരെ ആദരിച്ചു. സേനാ അംഗങ്ങളുടെ പരേഡിന് ശേഷം ദേശീയ ഗാനത്തോടെ ചടങ്ങുകള് സമാപിച്ചു.